rejauldu/bengali-wikipedia huggingface dataset:
চীনা ঐতিহ্য কেন্দ্র সিঙ্গাপুরের নানইয়াং টেকনোলজিক্যাল বিশ্ববিদ্যালয়ের অধীনে প্রবাসী চীনা ভাষা অধ্যয়নের জন্য একটি প্রতিষ্ঠান। বিদেশি চীনা ভাষা অধ্যয়নের জন্য প্রথম এবং একমাত্র বিশ্ববিদ্যালয় ইনস্টিটিউট হিসেবে, এটি একই সাথে গবেষণা কেন্দ্র, গ্রন্থাগার এবং একটি জাদুঘর হিসেবে পরিচালিত।   ইতিহাস  কেন্দ্রের ভবনটি ১৯৫৩ থেকে ১৯৫৫ সালের মধ্যে ব্যবসায়ী লিম লিন টেং- এর অনুদানে নির্মিত হয়েছিল। ঐতিহ্যবাহী চীনা স্থাপত্য শৈলীতে নকশায় নির্মিত ভবনটি মূলত নানইয়াং বিশ্ববিদ্যালয়ের প্রশাসনিক ভবন হিসেবে ব্যবহৃত হত। নানইয়াং বিশ্ববিদ্যালয় ছিল চীনের বাইরে একমাত্র চীনা ভাষায় পাঠদানকারী বিশ্ববিদ্যালয়। ১৯৮১ সালে, সিঙ্গাপুর সরকার প্রাক্তন নানইয়াং বিশ্ববিদ্যালয় ক্যাম্পাসে ইংরেজি-মাধ্যম নানইয়াং টেকনোলজিক্যাল ইনস্টিটিউট প্রতিষ্ঠা করে, যেখানে চীনা ভাষার ব্যবহার অব্যাহত থাকে।  ১৯৯৫ সালের ১৭ মে, চীনা ঐতিহ্য কেন্দ্র একটি অলাভজনক সংস্থা হিসেবে প্রতিষ্ঠিত হয়, যেখানে বিশিষ্ট চীনা ব্যবসায়ী নেতা, পণ্ডিত এবং সরকারি কর্মচারীদের সমন্বয়ে একটি আন্তর্জাতিক পরিচালনা পরিষদ গঠিত হয়। ১৯৯৯ সালের ডিসেম্বরে, এটি সিঙ্গাপুরের জাতীয় স্মৃতিস্তম্ভ হিসেবে মনোনীত হয়। ২০১১ সালে,  চীনা ঐতিহ্য কেন্দ্রকে বিশ্ববিদ্যালয়ের অধীনে একটি স্বায়ত্তশাসিত ইনস্টিটিউট হিসেবে পুনর্গঠন করা হয়। এটি মূলত অর্ধেক সরকারি ও অর্ধেক  ব্যক্তিগত অনুদানে অর্থায়ন করা হয়।   সুবিধাদি  সিঙ্গাপুরের পশ্চিম জুরংয়ে অবস্থিত নানইয়াং টেকনোলজিকাল বিশ্ববিদ্যালয়ের ক্যাম্পাসের মধ্যে অবস্থিত, এই কেন্দ্রে ওয়াংগুংউ পাঠাগার এবং একটি বিদেশি চীনা জাদুঘর রয়েছে। জাদুঘরের বাতায়ন অনুসারে, জাদুঘরটি দুটি প্রদর্শনী আয়োজন করে, যার মধ্যে রয়েছে "চাইনিজ মোর অর লেস: অ্যান এক্সিবিশন অন ওভারসিজ চাইনিজ আইডেন্টিটি" এবং "নানতাহ পিক্টোরিয়াল এক্সিবিশন"।   তথ্যসূত্র   বিষয়শ্রেণী:সিঙ্গাপুরের দর্শনীয় স্থান বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:সিঙ্গাপুরের গবেষণা প্রতিষ্ঠান বিষয়শ্রেণী:নানইয়াং বিশ্ববিদ্যালয় বিষয়শ্রেণী:নানইয়াং প্রযুক্তি বিশ্ববিদ্যালয় বিষয়শ্রেণী:সিঙ্গাপুরের জাতীয় স্মৃতিস্তম্ভ বিষয়শ্রেণী:সিঙ্গাপুরের জাদুঘর বিষয়শ্রেণী:সিঙ্গাপুরের পাঠাগার
স্বামীনারায়ণ মন্ত্র হল একটি মন্ত্র যা স্বামীনারায়ণ সম্প্রদায় ব্যবহার করে। এটি দুটি শব্দের যৌগ: স্বামী (গুরু, প্রভু) ও নারায়ণ, অর্থাৎ, বিষ্ণু  পুরুষোত্তম। স্বামীনারায়ণ-ঐতিহ্য অনুসারে, স্বামীনারায়ণ মন্ত্রটি স্বামীনারায়ণ দ্বারা প্রবর্তন ও ব্যাখ্যা করেছিলেন, যিনি স্বামীনারায়ণ সম্প্রদায়ের আধ্যাত্মিক প্রধান, সহজানন্দ স্বামী নামেও পরিচিত, তার পূর্বসূরি রামানন্দ স্বামীর মৃত্যুর পরপরই। alt=|thumb| স্বামীনারায়ণ, স্বামীনারায়ণ সম্প্রদায়ের প্রতিষ্ঠাতা।  ভক্তগণ স্বামীনারায়ণ মন্ত্র উচ্চারণ করে উপাসনা করতে, কষ্ট দূর করতে, অন্যের কল্যাণের জন্য প্রার্থনা করতে এবং জীবনের শেষ সময়ে। স্বামীনারায়ণ সম্প্রদায়ের বিভিন্ন ধর্মগ্রন্থ, যেমন স্বামীনি ভাটো, হরিলীলামৃত, এবং ভক্তচিন্তামণি, যিনি স্বামীনারায়ণ মন্ত্র উচ্চারণ করেন তার শক্তি ও কার্যকারিতা বর্ণনা করুন। উৎস        বিষয়শ্রেণী:স্বামীনারায়ণ সম্প্রদায় বিষয়শ্রেণী:হিন্দু মন্ত্র
গিরি ময়দান রেলওয়ে স্টেশন হল  খড়গপুর–বাঁকুড়া–আদ্রা রেলপথ-এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি গিরি ময়দান এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১১৯ কি.মি. দূরে স্টেশনটি অবস্থিত।    অবস্থান  গিরি ময়দান রেলওয়ে স্টেশন পশ্চিম মেদিনীপুর জেলার গিরি ময়দানে অবস্থিত। এই স্টেশন থেকে  পরবর্তী স্টেশন হল - গোকুলপুর রেলওয়ে স্টেশন এবং পূর্ববর্তী স্টেশন হল - খড়গপুর জংশন রেলওয়ে স্টেশন।  ইতিহাস খড়গপুর-মেদিনীপুর শাখা লাইনটি ১৯০১ সালে খোলা হয়েছিল।  বাঁকুড়া জেলা পাড়ি দিয়ে বেঙ্গল নাগপুর রেলরেলওয়ের মেদিনীপুর-ঝরিয়া সম্প্রসারণটি ১৯০৩-০৪ সালে খোলা হয়। আদ্রা-ভেদুয়াসল বিভাগটি ১৯৯৭-৯৮ সালে এবং ভেদুয়াসল-শালবনি বিভাগটি ১৯৯৮-৯৯ সালে বিদ্যুতায়িত হয়েছিল।  রেলপথ  গিরি ময়দান রেলওয়ে স্টেশনটি পশ্চিম মেদিনীপুর জেলা, বাঁকুড়া জেলা ও পুরুলিয়া জেলার মধ্যে বিস্তৃত খড়গপুর–বাঁকুড়া–আদ্রা রেলপথের মধ্যে অবস্থিত। এই রেলপথে খড়গপুর থেকে  আদ্রা  জংশন পর্যন্ত বর্তমানে দুটি ট্র্যাক রয়েছে।   পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। গিরি ময়দান রেলওয়ে স্টেশনে ২ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।  গিরি ময়দান  রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ গিরি ময়দান রেলওয়ে স্টেশনের রেলপথে বৈদ্যুতীক ট্রেন চলাচল করে। ১৯৮৫  সালে এই রেলপথে বৈদ্যুতীকরণের কাজ সম্পূর্ণ হয়েছিল।   রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা মেদিনীপুর  এবং খড়গপুর, বাঁকুড়া ও আদ্রাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  গিরি ময়দান রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র   বহিঃসংযোগ  বিষয়শ্রেণী:পশ্চিম মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
Welcome to the WikiProject Medicine talk page. If you have comments or believe something can be improved feel free to post. Also feel free to introduce yourself if you plan on becoming an active editor!  We do not provide medical advice; please see a health professional.  Unsure about something? Make sure to look at our style and source guidelines.  Don't shout, remain civil, be respectful to all, and assume good faith.   Put new text under old text. [ Click here to start a new topic].  Please sign and date your posts by typing four tildes (~~~~).  Threads older than undefined days are automatically archived.       List of archives    Merged Archive WikiProject Preclinical medicine:   Merged Archive WikiProject Clinical medicine:   WikiProject Medicine Archives: Index,
ইবনে দাকিক আল-‘ইদ (১২২৮-১৩০২ খ্রিঃ) ইসলামের মহান ধর্মতত্ত্ববিদ এবং মৌলিক ইসলামী আইন ও আকিদার অন্যতম শ্রেষ্ঠ পণ্ডিত হিসেবে বিবেচিত হয়ে থাকেন। তিনি শাফেঈ ফিকাহ-এর কর্ণধারদের মধ্যে অন্যতম ছিলেন। তাঁর পিতার নাম মাজুদ্দিন আলি। ইবনে দাকিক আল-‘ইদ যদিও ইবনে আব্দুল সালামের অধীনে শাফেঈ আইনশাস্ত্র শিক্ষালাভ করেন,কিন্তু তিনি মালিকি ফিকাহ-তেও দক্ষ ছিলেন। তিনি মিশরে শাফেঈ আইনের প্রধান কাজি হিসেবে দায়িত্ব পালন করেন। ইবনে দাকিক আল-‘ইদ ইমাম আয-যাহাবী এবং পরবর্তী প্রজন্মের অনেক নেতৃস্থানীয় উলামাকে হাদিসশাস্ত্র শিক্ষা দান করেন। Ibn 'Arabi in the Later Islamic Tradition: The Making of a Polemical Image in Medieval Islam by Alexander D. Knysh  ইবনে দাকিক তাঁর জীবদ্দশায় অনেকগুলো গ্রন্থ রচনা করেন, এর মধ্যে ইমাম নববীর ‘চল্লিশ হাদীস’-এর উপর তার লিখা ভাষ্যটি সবচেয়ে জনপ্রিয় হয়েছে। তার ভাষ্যটি এত জনপ্রিয় হয়ে উঠেছে যে এটা কার্যত অসম্ভব, কোনো গবেষক ইয়াহিয়া আল- নববীর চল্লিশ হাদীস সম্পর্কে কোনও বই লিখবে ইবনে দাকিকের উদ্ধৃতিকে বাদ দিয়ে। ১৩০২ খ্রিষ্টাব্দে তিনি মৃত্যুবরণ করেন। Ibn-Daqiq's Commentary on the Nawawi Forty Hadiths by Arabic Virtual Translation Center   তথ্যসূত্র   বিষয়শ্রেণী:মুহাদ্দিস বিষয়শ্রেণী:মুসলিম পণ্ডিত বিষয়শ্রেণী:১৩শ শতাব্দীর আরব ব্যক্তি বিষয়শ্রেণী:আশআরি ব্যক্তি বিষয়শ্রেণী:মুজাদ্দিদ বিষয়শ্রেণী:শায়খুল ইসলাম বিষয়শ্রেণী:মিশরীয় সুন্নি মুসলিম বিষয়শ্রেণী:মিশরীয় ইমাম বিষয়শ্রেণী:১৩শ শতাব্দীর ইসলামের মুসলিম পণ্ডিত বিষয়শ্রেণী:১২২৮-এ জন্ম বিষয়শ্রেণী:১৩০২-এ মৃত্যু
গগন হরকরা বা ডাকহরকরা একটি ভাস্কর্য যার মাধ্যমে ডাকহরকরার জীবনযাপনের চিত্র ফুটে উঠেছে। ভাস্কর্যটি কুমারখালীর গগন হরকরার প্রতিকৃতি। ইতিহাসের অংশ ডাকহরকরা পেশা আর এই কুষ্টিয়া জেলার কৃতি সন্তান গগন হরকরাকে নতুন প্রজন্মের কাছে তুলে ধরার জন্য কুষ্টিয়া পৌরসভা কর্তৃক ভাস্কর্টি নির্মিত হয়েছে।  কুষ্টিয়া পৌরসভার তৎকালীন নির্বাহী প্রকৌশলী বলেন,   ইতিহাস  কুষ্টিয়া পৌরসভার সাবেক মেয়র আনোয়ার আলী ২০১৪ সালে এই ভাস্কর্য নির্মাণের পরিকল্পনা গ্রহণ করেন। ২০১৫ সালের ৩০ নভেম্বর পৌরসভার মাসিক সভায় এই ভাস্কর্য নির্মাণের প্রস্তাব পাস হয়। শিল্পী ফয়সাল মাহমুদ ২০১৬ সালের ২৩ মার্চ ভাস্কর্যের নির্মাণকাজ শুরু করেন। মাত্র দুই মাসে ২৬ মে ভাস্কর্য নির্মাণের কাজ শেষ হয়। ভাস্কর্যটি নির্মাণে ৫ লক্ষ টাকা ব্যয় হয়েছে।   গঠনশৈলী  ভাস্কর্যে গগন হরকরা বাম হাতে রয়েছে হারিকেন ও বল্লম। বল্লমের আগায় নিচে একটি ছোট ঘণ্টি। ডান হাতে লাঠির আগায় কাঁধে রয়েছে চিঠির বস্তা। মাথায় রয়েছে পাগড়ি, পরনে ধুতি। রাতের আঁধার ভেদ করে হারিকেন হাতে ক্ষিপ্রগতিতে গগন হরকরা ছুটে চলেছেন সামনের দিকে।    যে কলামের উপরে ভাস্কর্যটি রয়েছে, সেই কলামের চারপাশে ৪টি ডাক বাক্স রয়েছে।   তথ্যসূত্র   বহিঃসংযোগ  বিষয়শ্রেণী:কুষ্টিয়ার ভাস্কর্য বিষয়শ্রেণী:২০১৬-এর ভাস্কর্য
thumb|right|300px|জিনি সহগের লেখচিত্র উপস্থাপন(সংজ্ঞানুসারে ত্রিভুজের সম্পূর্ণ এলাকা ১।) জিনি সহগ () অর্থনীতির একটি গুরুত্বপূর্ণ সূচক যা কোনও দেশের আয় বা সম্পদের বণ্টনের অসমতা বোঝানোর জন্য ব্যবহার করা হয়। এটি একটি অনুপাত বা ভগ্নাংশ আকারে প্রকাশ করা হয়, যার মান ০ থেকে ১-এর মধ্যে হতে হয়। ভগ্নাংশটি হলো বণ্টনের লোরেন্‌ৎস রেখা এবং সুষম বিতরণ রেখার মধ্যবর্তী এলাকার ক্ষেত্রফল এবং সুষম বিতরণ রেখার নিচে অবস্থিত এলাকার ক্ষেত্রফলের অনুপাত।  সংজ্ঞানুসারে জিনি সহগের মান কম হলে তা অপেক্ষাকৃত সমান আয় বা সম্পদের বণ্টন বা বিতরণ নির্দেশ করে। অন্যদিকে জিনি সহগের মান উচ্চ হলে তা আয় বা সম্পদের বণ্টনে অধিকতর বৈষম্য বা অসমতা নির্দেশ করে। ০ নির্দেশ করে চরম সমতা (অর্থাৎ সবার আয় বা সম্পদের পরিমাণ সমান)। ১ নির্দেশ করে চরম অসমতা (অর্থাৎ একজন ব্যক্তি সব অর্থ আয় করেন, বাকীরা কোন আয় করেন না)। জিনি সহগ পরিমাপে ধরে নেয়া হয়, কারও নীট আয় বা সম্পদ ঋণাত্মক নয়। জিনি সহগকে ১০০ দিয়ে গুণ করে শতকরা হারে প্রকাশ করলে তাকে জিনি সূচক (Gini index) বলা হয়।  ইতালীয় পরিসংখ্যানবিদ কোররাদো জিনি এই সহগটি উদ্ভাবন করেন এবং ১৯১২ খ্রিষ্টাব্দে "Variabilità e mutabilità" নামের গবেষণাপত্রে এটি প্রকাশ করেন।  একটি গবেষণায় বেরিয়ে এসেছে যে ১৮২০ খ্রিস্টাব্দে বিশ্বের জিনি সূচক ছিল ৫০ এবং ১৯৯২ সালে তা বেড়ে ৬৫.৭-এ পরিণত হয়, অর্থাৎ বিশ্বে ধনী-গরিবের বৈষম্য বৃদ্ধি পেয়েছে।  বর্তমান দক্ষিণ আফ্রিকার জিনি সূচক বিশ্বের সর্বোচ্চ: ৬৩। ফলে এটি বিশ্বের সবচেয়ে বেশি অর্থনৈতিক বৈষম্যের দেশ। এর বিপরীতে স্লোভেনিয়ার জিনি সূচক মাত্র ২৪.৬, যা বিশ্বের সর্বনিম্ন।  alt=|thumb|400x400px|দেশ অনুযায়ী জিনি সূচক (%)। ১৯৯২ থেকে ২০২০ পর্যন্ত বিশ্ব ব্যাংক প্রদত্ত তথ্য অনুযায়ী।  তথ্যসূত্র   আরও পড়ুন                         Reprinted in                    The Chinese version of this paper was published as     বহিঃসংযোগ   Deutsche Bundesbank: Do banks diversify loan portfolios?, 2005 (on using e.g. the Gini coefficient for risk evaluation of loan portfolios)  Forbes: In praise of inequality  Measuring Software Project Risk With The Gini Coefficient, an application of the Gini coefficient to software  The World Bank: Measuring Inequality   Travis Hale, University of Texas Inequality Project:The Theoretical Basics of Popular Inequality Measures, online computation of examples: 1A, 1B  Article from The Guardian analysing inequality in the UK 1974–2006  World Income Inequality Database  BBC News: What is the Gini coefficient?  Income Distribution and Poverty in OECD Countries  U.S. Income Distribution: Just How Unequal?  বিষয়শ্রেণী:অর্থনৈতিক সূচক বিষয়শ্রেণী:সমাজকল্যাণমূলক অর্থনীতি বিষয়শ্রেণী:জনসংখ্যাতাত্ত্বিক অর্থশাস্ত্র বিষয়শ্রেণী:ইতালীয় উদ্ভাবন বিষয়শ্রেণী:আয় বৈষম্য পরিমাপ সূচক বিষয়শ্রেণী:কেন্দ্রীভবন সূচক বিষয়শ্রেণী:১৯১২-এ প্রবর্তন বিষয়শ্রেণী:১৯১২-এ অর্থনীতি
মোহাম্মদ শাহরিয়ার হোসেন (জন্ম: ১ জুন, ১৯৭৬) নারায়ণগঞ্জে জন্মগ্রহণকারী বাংলাদেশের সাবেক ক্রিকেটার। বাংলাদেশ ক্রিকেট দলের পক্ষে টেস্ট ও একদিনের আন্তর্জাতি প্রতিযোগীতায় অংশগ্রহণ করেছেন। দলে তিনি মূলতঃ ঝড়োগতিতে সাবলীল ভঙ্গীমায় উদ্বোধনী ব্যাটসম্যান হিসেবে অংশগ্রহণ করেছেন। ১৯৯৯ সালের ক্রিকেট বিশ্বকাপে বাংলাদেশের প্রথম অংশগ্রহণসহ ২০০০ সালে ভারতের বিপক্ষে অনুষ্ঠিত উদ্বোধনী টেস্টের অন্যতম সদস্য ছিলেন তিনি। ঘরোয়া ক্রিকেটে ঢাকা বিভাগের প্রতিনিধিত্ব করেন।   খেলোয়াড়ী জীবন  ১৯৯৩ সালে বাংলাদেশ অনূর্ধ্ব-১৯ দলের অন্যতম সদস্য হিসেবে তার অন্তর্ভুক্তি ঘটে। ১৯৯৫ সালে বাংলাদেশ এ ক্রিকেট দলের সদস্য মনোনীত হন। এরপর ১৯৯৬ সালে জাতীয় দলে অংশগ্রহণের সুযোগ লাভ করেন।  বিশ্বকাপের পূর্বে ১৯৯৯ সালের মার্চে ঢাকার বঙ্গবন্ধু জাতীয় স্টেডিয়ামে অনুষ্ঠিত ত্রি-দেশীয় একদিনের আন্তর্জাতিক প্রতিযোগিতায় কেনিয়ার বিপক্ষে নিজস্ব সর্বোচ্চ ৯৫ রান করেন। এরফলে অল্পের জন্য প্রথম বাংলাদেশী হিসেবে ওডিআইয়ে সেঞ্চুরি করা থেকে বঞ্চিত হন। পরের খেলায় জিম্বাবুয়ের বিপক্ষে করেন ৬৮ রান। ঐ খেলায় মেহরাব হোসেনের সাথে প্রথম উইকেট জুটিতে ১৭০ রান সংগ্রহ করেন। বছরের শেষদিকে অক্টোবরে ঢাকায় সফরকারী ওয়েস্ট ইন্ডিজের বিপক্ষে ৪৫ ও ৪৭ রান তুলেছিলেন।  ২০০০ থেকে ২০০৪ মেয়াদে সমগ্র খেলোয়াড়ী জীবনে মাত্র ৩ টেস্টে অংশগ্রহণ করেছেন। ভারতের বিপক্ষে বাংলাদেশের ক্রিকেট ইতিহাসের প্রথম টেস্টে তিনি অংশ নেন। ঐ টেস্টের উভয় ইনিংসে তিনি যথাক্রমে ১২ ও ৭ রান করেছিলেন। নিয়মিত উইকেট-কিপার খালেদ মাসুদের হাঁটুর আঘাতপ্রাপ্তিতে ভারতের ইনিংসে ৩৫-৮৫ ওভার পর্যন্ত উইকেট-রক্ষণের দায়িত্বে ছিলেন। অধিনায়ক নাইমুর রহমানের বলে সাবা করিম প্রতিরোধ করতে না পারায় শাহরিয়ারের প্যাডে বল লেগে উইকেটে আঘাত লাগলে করিমকে স্ট্যাম্পড করেন তিনি। বাংলাদেশের দ্বিতীয় ইনিংসে শ্রীনাথের শর্ট বল মাথায় আঘাত হানলে রিটায়ার্ড হার্ট হন। পরবর্তীতে ব্যাটিংয়ে নেমে সুনীল জোশী’র বলে এলবিডব্লিউ’র শিকার হন।  চার বছর পর ২০০৪ সালে ২-টেস্টের সিরিজে নিজস্ব পরবর্তী টেস্টে অংশ নিয়ে জিম্বাবুয়ের বিপক্ষে ব্যক্তিগত সর্বোচ্চ ৪৮ রান তোলেন। তা স্বত্ত্বেও জিম্বাবুয়ে সফর শেষে দল থেকে বাদ পড়েন শাহরিয়ার। পাশাপাশি আঘাতপ্রাপ্তির ফলে তার খেলোয়াড়ী জীবনের অকাল সমাপ্তি ঘটে।   ক্রিকেট বিশ্বকাপ  ১৯৯৯ সালের ক্রিকেট বিশ্বকাপে পাকিস্তানের বিপক্ষে স্মরণীয় জয়ে তিনি উল্লেখযোগ্য ভূমিকা রাখেন। নর্দাম্পটনে অনুষ্ঠিত ঐ খেলায় তিনি ৩৯ রান করেছিলেন। নিজের সেরা ইনিংস হিসেবে শোয়েব আখতার, ওয়াসিম আকরাম ও ওয়াকার ইউনুসের ন্যায় বিশ্বমানের ফাস্ট বোলারদের বিপক্ষে শর্ট বলগুলোকে মোকাবেলা করে সহজাত ড্রাইভ দিয়েছেন।   তথ্যসূত্র    আরও দেখুন   নাইমুর রহমান  ১৯৯৯ ক্রিকেট বিশ্বকাপ  বাংলাদেশ জাতীয় ক্রিকেট দল   বহিঃসংযোগ    Cricinfo Player Profile  বিষয়শ্রেণী:বাংলাদেশী ক্রিকেটার বিষয়শ্রেণী:১৯৭৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের টেস্ট ক্রিকেটার বিষয়শ্রেণী:বাংলাদেশের একদিনের আন্তর্জাতিক ক্রিকেটার বিষয়শ্রেণী:১৯৯৯ ক্রিকেট বিশ্বকাপের ক্রিকেটার বিষয়শ্রেণী:বাংলাদেশী উইকেট-রক্ষক বিষয়শ্রেণী:ঢাকা বিভাগের ক্রিকেটার বিষয়শ্রেণী:১৯৯৮ কমনওয়েলথ গেমসের ক্রিকেটার বিষয়শ্রেণী:নারায়ণগঞ্জ জেলার ব্যক্তি বিষয়শ্রেণী:কমনওয়েলথ গেমসে বাংলাদেশের প্রতিযোগী বিষয়শ্রেণী:উইকেট-রক্ষক বিষয়শ্রেণী:ঢাকা বিভাগ থেকে আগত ক্রিকেটার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
thumb|সম্বর ও বজ্রবরাহী চক্রসম্বরতন্ত্র বা 'খোর-লো-স্দোম-পা () বজ্রযান বৌদ্ধধর্মে অনুত্তরযোগতন্ত্রের যোগিনীতন্ত্রের অন্তর্গত একটী তন্ত্র বিশেষ।   সম্বর  তিব্বতী বৌদ্ধধর্মের গ্সার-মা ধর্মসম্প্রদায়গুলির নিকট চক্রসম্বরতন্ত্রের প্রধান ও কেন্দ্রীয় ইষ্টদেবতা হলেন সম্বর। সাধারণতঃ বিভিন্ন চিত্রে চারটি মুখমন্ডল ও বারোটি হাতযুক্ত নীল বর্ণের দেহযুক্ত সম্বর তার সঙ্গিনী বজ্রবরাহীকে বেষ্টন করে থাকেন। সম্বর দুই হাত যুক্ত রূপেও চিত্রিত হয়ে থাকেন। ব্কা'-ব্র্গ্যুদ ধর্মসম্প্রদায়ের নিকট তিনি এই রূপে লোহিতবর্ণযুক্তা বজ্রবরাহীর সাথে মিলিত অবস্থায় চিত্রিত হন।   তথ্যসূত্র    আরো দেখুন      বহিঃসংযোগ   Sacred Visions: Early Paintings from Central Tibet, an exhibition catalog from The Metropolitan Museum of Art (fully available online as PDF), which contains material on Cakrasaṃvara Tantra (see index)  বিষয়শ্রেণী:অনুত্তরযোগতন্ত্র বিষয়শ্রেণী:বৌদ্ধ তন্ত্র বিষয়শ্রেণী:তিব্বতী বৌদ্ধ আচার অনুষ্ঠান
ইসলামে সদকায়ে জারিয়া () হলো এমন এক প্রকারের অবিরত বা চলমান সওয়াব যা এর প্রবর্তকের মৃত্যুর পরও মানবজাতিকে উপকৃত করে যেতে থাকে। অন্য ভাবে বললে, যে ব্যক্তি মানবতার জন্য উপকারে কোনো কল্যাণকর কাজ রেখে যান, তিনি তার মৃত্যুর পরও তাতে সওয়াব পেতে থাকেন।  আবু হুরাইরাহ থেকে বর্ণিত, রাসুল (সা.) বলেন: থাম্ব|কায়রোর মেরিন ডেজার্ট রোডের একটি চেকপয়েন্টে একটি পানি কুলার। এটি একজন সদাকাহ জারিয়াহ (চিরস্থায়ী দান) হিসেবে দিয়েছেন  উদাহরণ  থাম্ব|কায়রোর মেরিন ডেজার্ট রোডের একটি চেকপয়েন্টে একটি পানি কুলার। এটি একজন সদাকাহ জারিয়াহ (চিরস্থায়ী দান) হিসেবে দিয়েছেন ইসলামে চিরস্থায়ী দানের কিছু উদাহরণ হলো:  গাছ রোপণ: গাছ লাগানো ইসলাম ধর্মে সুপারিশকৃত, কারণ এটি তিনটি গুরুত্বপূর্ণ উপকার করে — এর ফল খাওয়া যায়, ছায়া পাওয়া যায়, আর কাঠ ব্যবহার করা যায়।গাছের উপকারিতা সম্পর্কে হাদীস ও ইসলামী দৃষ্টিভঙ্গিতে বিস্তারিত উল্লেখ করা হয়েছে।  পানির কুয়ো খনন: কুয়ো খনন করাও প্রশংসনীয় কাজ, কারণ এটি পানি পাওয়ার সুবিধা দেয়। এটি চিরস্থায়ী দান হিসেবে বিবেচিত হয়, কারণ কুয়ো খননকারী মারা যাওয়ার পরও মানুষ এর উপকার পেতে থাকে।ইসলামী দৃষ্টিকোণ থেকে সদাকাহ জারিয়াহর বিভিন্ন দিক আলোচনা করা হয়েছে।  মসজিদ বা স্কুল বা হাসপাতাল নির্মাণ: মসজিদ নির্মাণ একটি বড় চিরস্থায়ী দান হিসেবে গণ্য হয়। যিনি এটি তৈরি করেন, তিনি যতদিন পর্যন্ত সেখানে মানুষ নামাজ পড়ে, ততদিন পর্যন্ত তার সওয়াব পেতে থাকেন।Sayilgan, Salih (2021-09-21). Exploring Islam: Theology and Spiritual Practice in America. Fortress Press.   উপকারী কোনো বই রেখে যাওয়া।  লাভজনক জ্ঞান রেখে যাওয়া।  মানবতার জন্য উপকারী যে কোনো কিছু রেখে যাওয়াও চিরস্থায়ী দান হিসেবে ধরা হয়।  নবী মুহাম্মাদ (সা.) বলেছেন: "মৃত্যুর পরেও মানুষ সাতটি কাজের জন্য সওয়াব পেতে থাকে: জ্ঞান শিক্ষা দেওয়া, কুয়ো খনন, গাছ লাগানো, মসজিদ নির্মাণ, কুরআন রেখে যাওয়া, এমন সন্তান রেখে যাওয়া যে তার জন্য দোয়া করে।"  সদকায়ে জারিয়ার ফজিলত  কুরআনে আল্লাহ তাআলা বলেন: ইসলামের নবি ও রাসুল মুহাম্মদ (সা.) বলেন:  মুহাম্মাদ সালিহ আল মুনাজ্জিদ বলেন:  আবু হুরাইরাহ হতে বর্ণিত, তিনি বলেন:ইবনু মাজাহ্‌ বর্ণনা করেছেন (হাদীস নম্বর: ২৪২)। ইমাম মুনযিরী তার *তারগীব ও তারহীব* (১/৭৮)-এ বলেছেন: এর সনদ হাসান। শায়খ আলবানী *সহীহ ইবনে মাজাহ* গ্রন্থে একে হাসান বলেছেন।  আবু হুরাইরাহ হতে বর্ণিত, তিনি আরও বলেন:  আদি ইবনে হাতিম থেকে বর্ণিত, তিনি বলেন:   আরও দেখুন সদকা  তথ্যসূত্র  বিষয়শ্রেণী:ইসলামি পরিভাষা বিষয়শ্রেণী:আরবি শব্দ ও বাক্যাংশ
ত্রিনিদাদ ও টোবাগো ফুটবল অ্যাসোসিয়েশন (; এছাড়াও সংক্ষেপে টিটিএফএ নামে পরিচিত) হচ্ছে ত্রিনিদাদ ও টোবাগোর ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৮ সালে প্রতিষ্ঠিত হয়েছে। এটি প্রতিষ্ঠার ৩৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৬ বছর পর ১৯৬৪ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর ত্রিনিদাদ ও টোবাগোর কুভায় অবস্থিত।  এই সংস্থাটি ত্রিনিদাদ ও টোবাগোর পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টিটি প্রো লীগ, টিটি সুপার লীগ, ত্রিনিদাদ ও টোবাগো এফএ ট্রফি এবং ত্রিনিদাদ ও টোবাগো লীগ কাপের মতো প্রতিযোগিতার সকল কার্যক্রম পরিচালনা করে। বর্তমানে ত্রিনিদাদ ও টোবাগো ফুটবল অ্যাসোসিয়েশনের সভাপতির দায়িত্ব পালন করছেন রবার্ট হাদাদ এবং সাধারণ সম্পাদকের দায়িত্ব পালন করছেন রামেশ রামধান।  কর্মকর্তা   অবস্থান  নাম সভাপতি  রবার্ট হাদাদ সহ-সভাপতি  জুদি দানিয়েল সাধারণ সম্পাদক  রামেশ রামধান কোষাধ্যক্ষ   গণমাধ্যম এবং যোগাযোগ পরিচালক  শন ফুয়েন্তেস প্রযুক্তিগত পরিচালক  দিওন লা ফুকাদে ফুটসাল সমন্বয়কারী   জাতীয় দলের কোচ (পুরুষ)  টেরি ফেনউইক জাতীয় দলের কোচ (নারী)   রেফারি সমন্বয়কারী    তথ্যসূত্র  বহিঃসংযোগ     ফিফা-এ ত্রিনিদাদ ও টোবাগো ফুটবল অ্যাসোসিয়েশন    কনকাকাফ-এ ত্রিনিদাদ ও টোবাগো ফুটবল অ্যাসোসিয়েশন   সকা ওয়ারিয়রস অনলাইন, ফ্লেক্স ফুটবল সাইট   বিষয়শ্রেণী:ত্রিনিদাদ ও টোবাগো ফুটবল অ্যাসোসিয়েশন বিষয়শ্রেণী:১৯০৮-এ ত্রিনিদাদ ও টোবাগো-এ প্রতিষ্ঠিত বিষয়শ্রেণী:১৯০৮-এ প্রতিষ্ঠিত ক্রীড়া সংস্থা বিষয়শ্রেণী:ত্রিনিদাদ ও টোবাগোর ক্রীড়া নিয়ন্ত্রণ সংস্থা বিষয়শ্রেণী:ত্রিনিদাদ ও টোবাগোর ফুটবল পরিচালনা পরিষদ বিষয়শ্রেণী:কনকাকাফের সদস্য বিষয়শ্রেণী:১৯০৮-এ প্রতিষ্ঠিত সংস্থা
থাম্ব|ডান|180px|আশুলিয়ায় বিস্তীর্ন ধানক্ষেত  বাংলাদেশের রাজধানী ঢাকার অদূরে সাভার উপজেলার অধীন আশুলিয়া থানার বিস্তীর্ন এলাকাজুড়ে অবস্থিত আশুলিয়ার জলাভূমি। এটি গাজীপুর মহানগরীর নিকটে অবস্থিত একটি এলাকা। এলাকাটি নৈসর্গিক সৌন্দর্যে সমৃদ্ধ। প্রমোদ ভ্রমণের জন্যে আশুলিয়ার জলাভূমি ঢাকাবাসীদের কাছে জনপ্রিয়। এখানে বিনোদনের জন্য বাংলাদেশের বড় দুইটি পার্ক ফ্যান্টাসি কিংডম এবং নন্দন পার্ক রয়েছে। বেশ কিছু বেসরকারি বিশ্ববিদ্যালয়ও রয়েছে এখানে।  আশুলিয়াতে অনেক শিল্প প্রতিষ্ঠান গড়ে উঠেছে।   চিত্রশালা    বিশ্ববিদ্যালয় সমূহ  প্রতিষ্ঠানের নাম ধরনঅবস্থানগণ বিশ্ববিদ্যালয় বেসরকারি নলাম;আশুলিয়া (সাভার)ড্যাফোডিল ইন্টারন্যাশনাল ইউনিভার্সিটিবেসরকারিদত্তপাড়া, আশুলিয়া মডেল টাউনসিটি ইউনিভার্সিটিবেসরকারিখাগান, আশুলিয়া মডেল টাউনএশিয়ান ইউনিভার্সিটি অব বাংলাদেশবেসরকারিটঙ্গিবাড়িব্র্যাক ইউনিভার্সিটিবেসরকারিআশুলিয়া মডেল টাউনইস্টার্ন ইউনিভার্সিটিবেসরকারিআশুলিয়া মডেল টাউনমানারাত ইন্টারন্যাশনাল ইউনিভার্সিটিবেসরকারিখাগান, আশুলিয়া মডেল টাউন   আরও দেখুন   জলাভূমি  বিশ্ব জলাভূমি দিবস  আশুলিয়া থানা  আশুলিয়া ইউনিয়ন   তথ্যসূত্র   বিষয়শ্রেণী:জলাভূমি বিষয়শ্রেণী:সাভার উপজেলা বিষয়শ্রেণী:ঢাকা বিভাগের জনবহুল স্থান
শকুন্তলা বালিয়ারসিংহ (ওড়িয়া: ଶକୁନ୍ତଳା ବଳିଆରସିଂହ, সাঁওতালি: ᱥᱟᱠᱩᱱᱛᱚᱞᱟ ᱵᱟᱞᱤᱭᱟᱨᱥᱤᱝ, জন্ম ২৫ ফেব্রুয়ারি ১৯৪৮) একজন ভারতীয় ওড়িয়া ভাষার লেখক ও অনুবাদক।   জীবন    thumb|301x301px|২০১৭ সালে বালিয়ারসিংহ   বালিয়ারসিংহ ১৯৪৮ সালে, ভারতের কোট্টায়মের রামাপুরমে জন্মগ্রহণ করেন। তিনি উৎকল বিশ্ববিদ্যালয় থেকে পড়াশোনা করেন।  বালিয়ারসিংহ ৩০টিরও বেশি গ্রন্থ রচনা করেছেন, যার মধ্যে রয়েছে অজ্ঞাত বসর ইতিকথা, স্বয়ংসিদ্ধা, বিপন্ন নবিক এবং ওড়িয়া সাহিত্যে জাতীয়তাবাদী চেতনা, যেখানে তিনি ভারতীয় জাতীয়তাবাদ ও চেতনার ওড়িয়া সাহিত্যের ওপর প্রভাব বিশ্লেষণ করেছেন। তিনি নিয়মিত পত্র-পত্রিকায় নিবন্ধ লেখেন।  ২০১৫ সালে, বালিয়ারসিংহ সাহিত্য আকাদেমি অনুবাদ পুরস্কার লাভ করেন ত্রিপুরাসুন্দরী লক্ষ্মী-র লেখা তামিল গ্রন্থ কাবেরী ভলি ঝিয়াটিয়ে-এর ওড়িয়া অনুবাদের জন্য।   তথ্যসূত্র      বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:ভারতীয় অনুবাদক বিষয়শ্রেণী:ওড়িয়া ভাষার ঔপন্যাসিক বিষয়শ্রেণী:তামিল-ওড়িয়া অনুবাদক বিষয়শ্রেণী:২১শ শতাব্দীর ভারতীয় অনুবাদক বিষয়শ্রেণী:কোট্টায়ম জেলার ব্যক্তি
অস্ট্রেলিয়া ক্রিকেট দল তিনটি একদিনের আন্তর্জাতিক ও তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা সেপ্টেম্বর ২০২০-এ অনুষ্ঠিত হয়।  ওডিআই ম্যাচগুলো হবে নতুন শুরু হওয়া ২০২০-২২ আইসিসি ক্রিকেট বিশ্বকাপ সুপার লীগ প্রতিযোগিতার অংশ। মূলত, ম্যাচগুলি জুলাই ২০২০ সালের অনুষ্ঠিত হওয়ার কথা ছিল, তবে সেপ্টেম্বর ২০২০ সালের ফিরিয়ে নেওয়া হয়েছিল। দলীয় সদস্য  ওডিআই টি২০আই ওডিআই ও টি২০আই ইয়ন মর্গ্যান (অধিঃ)  মঈন আলী  জোফ্রা আর্চার  জনি বেয়ারস্টো (উইঃ)  টম ব্যান্টন  স্যাম বিলিংস  জস বাটলার (উইঃ)  স্যাম কারেন  টম কারেন  আদিল রশিদ  জো রুট  ক্রিস উকস  মার্ক উড ইয়ন মর্গ্যান (অধিঃ)  মঈন আলী  জোফ্রা আর্চার  জনি বেয়ারস্টো (উইঃ)  টম ব্যান্টন  স্যাম বিলিংস  জস বাটলার (উইঃ)  স্যাম কারেন  জো ডেনলি  ক্রিস জর্দান  দাউদ মালান  আদিল রশিদ  ক্রিস উকস অ্যারন ফিঞ্চ (অধিঃ)  শন অ্যাবট  অ্যাস্টন অ্যাগার  অ্যালেক্স কেরি (উইঃ)  প্যাট কামিন্স  জোশ হজলউড  মারনাস লাবুশেন  নাথান লায়ন  মিচেল মার্শ  গ্লেন ম্যাক্সওয়েল  রাইলি মেরেডিথ  জোশ ফিলিপ  ড্যানিয়েল স্যামস  কেন রিচার্ডসন  স্টিভ স্মিথ  মিচেল স্টার্ক  মার্কাস স্টইনিস  অ্যান্ড্রু টাই  ম্যাথু ওয়েড  ডেভিড ওয়ার্নার  অ্যাডাম জাম্পা  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  Series home at ESPN Cricinfo  বিষয়শ্রেণী:২০২০-এ ইংরেজ ক্রিকেট বিষয়শ্রেণী:২০২০-এ অস্ট্রেলীয় ক্রিকেট বিষয়শ্রেণী:২০২০-এ আন্তর্জাতিক ক্রিকেট প্রতিযোগিতা বিষয়শ্রেণী:অস্ট্রেলিয়া ক্রিকেট দলের ইংল্যান্ড সফর বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন